Janed Bro-C'hall (1464-1505)

Ur pennad Janed Bro-C'hall zo ivez.


Janed Bro-C'hall (Jeanne de France e galleg; ganet d'an 23 a viz Ebrel 1464 e Nogent-le-Roi ha marvet d'ar 4 a viz C'hwevrer 1505 e Bourjez) a oa ur briñsez c'hall, dugez Berry, merc'h da Loeiz XI. 

He buhez
Eil merc'h Loeiz XI ha Charlotte de Savoie e oa. He c'hoar henañ, Anne de Beaujeu, a oa tri bloaz warni. 

Disneuz e oa, kamm ha tort, ha diaes e vije bet d'he zad he dimeziñ. Se zo kaoz e redias he c'henderv Louis d'Orléans da eurediñ dezhi pa oa 12 vloaz ar plac'h. Pried kentañ ar roue gall Loeiz XII e oa eta. Met klask a reas ar roue terriñ an dimeziñ, gant aotre ar pab Alesant VI Borgia, evit gallout addimeziñ da Anna Vreizh.

Goude he marv
Lakaet eo bet da wenvidigez e 1742, ha da santez e 1950 gant Pi XII.

Rummad:Rouanezed Bro-C'hall
Rummad:Tiegezh Valois
Rummad:Ganedigezhioù 1464
Rummad:Marvioù 1505
Rummad:Santezed gall